recursal/SuperWikiNEXT-32B huggingface dataset:
**Xristiana Todorova** (d. 28 noyabr 1994) — Bolqarıstannı təmsil edən bədii gimnast. Xristiana Todorova 2012 və 2016-cı ildə Bolqarıstanı Olimpiya Oyunlarında təmsil etdi; 2016-cı ilə isə yarışların bürünc medalını qazandı. Todorova həmdə Dünya və Avropa Çempionatlarında ümumi olaraq üç qızıl, iki gümüş və beş bürünc medala sahib çıxıb.

Karyerası
---------

Xristiana Todorova birinci dəfə Olimpiya Oyunlarına 2012-ci ildə qatıldı. London şəhərində baş tutan yarışlarda o, komanda yoldaşları ilə birgə 54.375 xal topladı və 6-cı yeri tutdu.

Xristiana Todorova 2016-cı ildə Bolqarıstan bayrağı altında Braziliyanın Rio-de-Janeyro şəhərində XXXI Yay Olimpiya Oyunlarına qatıldı. O, qrup yarışlarında komanda yoldaşları Lyubomira Kazanova, Mixaela Maevska-Veliçkova, Reneta Kamberova və Tsvetelina Naydenova ilə birgə final yarışlarında 34.282 xal topladı və bürünc medal qazandı.

İstinadlar
----------



1. ↑  Strazha.bg.
2. 1 2  Olympedia (ing.). 2006.
Vikipediyada **Rövşən Əliyev** ad-soyadlı fərqli şəxslər haqqında aşağıdakı məqalələr var: 
* Rövşən Əliyev (milli qəhrəman) — Azərbaycanın Milli Qəhrəmanı; Qarabağ müharibəsi şəhidi.
* Rövşən Əliyev (kriminalist) — Kriminalist, Azərbaycan Respublikası Hərbi Prokuroru (1992-1993).
* Rövşən Əliyev (əsgər, 1971) — tank mexaniki vəzifəsində çalışan Azərbaycan Silahlı Qüvvələrinin ehtiyatda olan əsgəri, Vətən müharibəsi şəhidi.
* Rövşən Əliyev (əsgər, 1999) — Azərbaycan Silahlı Qüvvələrinin əsgəri, Vətən müharibəsi şəhidi.

Həmçinin bax
------------

* Rövşən Əliyev Əlipaşa oğlu

Əliyev Rövşən Əlipaşa oğlu 1966-cı il mart ayının 7-də Bakı şəhərində ziyalı
ailəsində doğulub. 1973-1983-cü illərdə Bakı şəhəri, Yasamal rayonu 52 saylı orta
məktəbi oxuyub, 1983-1991-ci illərdə Azərbaycan Politexnik İnstitutunda
(Azərbaycan Texniki Universiteti) təhsil alıb.
1985-1987-ci illərdə Sovet ordusunda həqiqi hərbi xidmətdə olub.
1991-ci ildə "Teleradio" İB-də mühəndis kimi işə başlayıb. Daha sonra kiçik
kommersiya fəaliyyəti ilə məşğul olub.
2002-2018-ci illərdə Azərbaycan Qızıl Aypara Cəmiyyətində ictimaiyyətlə əlaqələr
üzrə koordinator, cəmiyyətin prezidentinin müşaviri, aparatın rəhbəri vəzifələrində
çalışıb. 2018-ci ildə Azərbaycan Qızıl Aypara Cəmiyyətinin XXV Baş Məclisində
vitse-prezident vəzifəsinə seçilib, İdarəetmə Şurasının üzvüdür.
2015-ci ildə Respublikanın ictimai-sosial həyatındakı xidmətlərinə görə
Azərbaycan Respublikasının Prezidenti cənab İlham Əliyevin imzaladığı
sərəncamla "Tərəqqi" medalı ilə təltif olunub.
Bir neçə elmi-piblisistik kitabın, o cümlədən "Azərbaycan Qızıl Aypara
Cəmiyyəti-zamanın axarında", "Mərhəmətin ünvanı", "Arzular, təbriklər"
kitablarının redaktoru, bir çox məqalələrin müəllifidir.
**Vampirlə müsahibə** (ing. Interview With The Vampire )— 1994-cü ildə Neil Cordan tərəfindən çəkilmiş və baş rolları Bred Pit və Tom Kruzun oynadığı filmdir. Film Anna Raisin eyniadlı romanı əsasında çəkilmişdir. Filmin çəkilişinə 60 milyon ABŞ dolları sərf olunub. Lakin 223.7 milyon gəlir əldə edilib.

Məzmun
------

Gənc bir jurnalist sirli bir insandan müsahibə almaq istəyir. Həmin insan isə 200 yaşında bir vampir olduğunu deyir. Jurnalist buna inanmadıqda bir neçə qeyri-adi hərəkət göstərir və jurnalisti vampir olduğuna inandırmağı bacarır. Müsahibə zamanı vampir həyat hekayəsini danışmağa başlayır:

Lui varlı bir gəncdir. Lakin bu yaxınlarda arvadını itirdiyindən özünü pis hiss edir, tez-tez içib sərxoş olur. Onun bu vəziyyətini görən vampir-Lestat onu özü kimi vampirə çevirir. Lakin Lui insanları öldürə bilmir. Vicdanı onu narahat edir. Bir müddət toyuqlarla qidalanır. Lakin bir dəfə valideynlərini itirmiş Klaudiya adlı balaca bir qızı dişləyir. Elə həmin dəqiqə də qızı öldürdüyünü düşünüb peşman olur və meşəyə qaçır. Luini pis vəziyyətdə görən Lestat qızın həyatını qorumaq üçün Klaudiyanı vampirə çevirməli olur. Klaudiya və Lui dostlaşırlar. Lakin zaman keçdikcə Lestata nifrət eləməyə başlayırlar. Bir gün Klaudiya Lestatı yaralayıb Lui ilə qaçır. Bir müddət Letat tərəfindən izlənilirlərsə də,canlarını qurtara bilirlər. Dünyanı gəzib özləri kimi insanları axtarırlar. Nəhayət uzun axtarışdan sonra onlar Armand adlı bir vampirlə tanış olurlar. Armand onları vampirlərin teatrına gətirir. Vampirlər Klaudiya və Luinin fikirlərini oxuyaraq onların Lestatı öldürdüklərini anlayırlar. Luini tabutda bağlayır, Klaudiyanı isə Günəş işığında yandırırlar. Armand Luini xilas edir. Lui Klaudiyanınn öldüyünü biləndə o bir vampirləri yandıraraq öldürür və Armandı tərk edərək yaxşı birisi olmağa çalışır. Müsahibə burda başa çatır. Jurnalist isə bu hekayədən xoşlandığını deyir və vampir olmaq istəyini bildirir. Lui isə jurnalistin onu başa düşmədiyini anlayır və çıxır gedir.

Vampir olmaq əbədiyyən yaşamaq və əbədi cavan qalmaq deməkdir: "Həyatın mənası bəzən nə vaxt öləcəyini bilməməkdir!"

Rollar
------

| Aktyor | Rol |
| --- | --- |
| Bred Pitt | Lui |
| Tom Kruz | Lestat |
| Kristen Danst | Klaudiya |
| Antonio Banderas | Armand |

1. 1 2 3  .
2. 1 2  .
3. ↑  .
4. 1 2 3 4 5 6  Interview with the Vampire: The Vampire Chronicles (ing.). 1994.
5. 1 2 3 4 5  .
6. 1 2 3  .
7. ↑  Freebase Data Dumps. Google.
8. ↑  IMDb (ing.). 1990.
9. ↑  Box Office Mojo (ing.). 1999.
**Edison** (*ing.* Edison Township) — ABŞ, Nyu-Cersi, Midleseks dairəsində taunşip (şəhər).

Şəhərdəki ilk Avropa məskənləri 1651-ci ilə aiddir. Taunşip Vudbric və Piskatavey şəhərlərinin bəzi yerlərindən 17 mart 1870-ci ildə Raritan adı altında — Raritan çayından sonra meydana gəldi; 10 noyabr 1954-cü ildə, laboratoriyası 1876–1887-ci illərdə taunşipin Menlo Parkı ərazisində yerləşən Tomas Alva Edisonun şərəfinə Edison olaraq dəyişdirildi. Keçmiş laboratoriyada indi Edison Memorial Muzeyi mövcuddur.

Edison üzərində toqquşma
------------------------

9 yanvar 1971-ci il şənbə günü, Edisonun səmasında bir American Airlines aviaşirkətinin Boeing 707–323 Nyuark hava limanına enərkən havada Cessna 150 təlim təyyarəsi ilə toqquşması nəticəsində təyyarə qəzası meydana gəldi, qəzada iki nəfər vəfat etdi. Boeing hava limanında etibarlı eniş etməyi bacardı.

İstinadlar
----------

1. ↑  Geographic Names Information System (ing.). 2018.
2. ↑  .
3. ↑  2020 United States Census. / red. ABŞ əhalinin siyahıya alınması bürosu
4. ↑   Arxivləşdirilib 2013-06-27 at the Wayback Machine Thomas Edison and Menlo Park

|  |  |
| --- | --- |
|  Bu şablona bax   Tematik saytlar | Open Directory Project |
| Lüğətlər və ensiklopediyalar | Böyük norveç |
| Normativ yoxlama | LCCN: n79126491 |
**Olcay Kartari Raçed** (tam adı: Olcay Kartari Raçed, *ing.* Olcay Kartari Rached; 30 noyabr 1950, Qars, Türkiyə) — Azərbaycan əsilli, "Sirr qadın" kimi tanınan, ABŞ prezidentlərinin türk dili üzrə sinxron tərcüməçisi.

Həyatı
------

Olcay Kartari 1950-ci ildə Türkiyənin Qars şəhərində dünyaya gəlib. Babaları Marneulidəndir – azərbaycanlıdır. Belə ki, Kartarinin babaları XX əsrin əvvəllərində Borçalıdan Qars şəhərinə köçmüşdür. Atası Həsən Kartari uzun illər Qarsda yerli təhsil şöbəsinin müdiri, eyni zamanda TRT Qars radiosunun solisti olmuşdur. Kartari ailəsində 5 övladdan ən böyüyüdür. Onun Əsgər, Çingiz, Yavuz və Həmid adlı 4 qardaşı var. İkinci qardaşı professor Əsgər Kartari Hacettepe Universitetində İnformasiya və kommunikasiya fakültəsinin dekanı olub.

Olcay Kartari vaxtilə TRT Qars radiosunda xorda xalq musiqisi sənətçisi kimi çalışıb. O, Hacettepe Universitetini bitirdikdən sonra XX əsrin 80-ci illərində ABŞ-yə köçüb. Bir müddət "Amerikanın səsi" radiosunda fəaliyyət göstərdkdən sonra ABŞ Dövlət Departamentində işləməyə başlayıb.

Olcay Kartari ABŞ prezidentləri Corc Herbert Uoker Buş, Klinton, Corc Buş, Barak Obama və Donald Trampın tərcüməçisi kimi fəaliyyət göstərmişdir. Dünyanın bir çox liderləri ilə canlı ünsiyyətdə olmuş Olcay Kartari xüsusi gizli təhlükəsizlik statusuna malikdir. O, Türkiyə ilə ABŞ arasındakı iqtisadi, siyasi münasibətlərə işıq tutan *"açar adam"* kimi tanınır. 2016-cı ildə Prezident Barak Obama ilə Türkiyə lideri Ərdoğanın görüşündə tərcüməçilik etməsindən sonra xüsusilə tanınan Olcay Kartari Türkiyə-ABŞ arasında keçirilən müzakirələrin pərdəarxasını bilən yeganə insan olduğuna görə *"Sirr qadın"* kimi də tanınır. O, təxminən 30 ildir ki, tərcüməçiliklə məşğuldur.

O, həmçinin, ABŞ-də Azərbaycan dilində xüsusi tədbirlər keçirir.

Tibb sahəsində çalışan Şem Raçed ilə ailə həyatı qurmuşdur, üç övladı var. Onlar da akademik fəaliyyətlə məşğul olurlar. Böyük oğlu Kərim beynəlxalq münasibətlər üzrə, digər oğlu Əmrə Nyu-York Universitetində çalışır, qızı İnci isə ingilis dili üzrə təhsil alıb. O, Türkiyəyə gələrək, Hacettepe Universitetində Caz fakültəsini yaradıb və daha sonra ABŞ-yə qayıdıb.

İstinadlar
----------

1. 1 2  "ABŞ prezidentlərinin azərbaycanlı xanım tərcüməçisi - FOTO" (az.). oxu.az. 29 aprel 2019. 2019-04-30 tarixində orijinalından arxivləşdirilib. İstifadə tarixi: 2019-04-30.
2. 1 2  *Büllurə Yunus.* "Ərdoğanla Obamanın sirrini bilən azərbaycanlı qadın" (az.). axar.az. 2019.04.30. 2019-04-30 tarixində orijinalından arxivləşdirilib. İstifadə tarixi: 2019-04-30.

Xarici keçidlər
---------------

* ABŞ prezidentlərinin sinxron tərcüməçisi, Azərbaycan əsilli Olcay Kartari Rached...
**Qalenit (qurğuşun parıltısı) – PbS** — Kubik sinqoniya. Rast gəlmə tezliyi şkalası: hər yerdə rast gələn.

Növ müxtəliflikləri
-------------------

Selenli qalenit; svinçak – narındənəli bütöv sıx kütlələr.

Xassələri
---------

Rəng – qurğuşunu-boz; Mineralın cizgisinin rəngi – bozumtul-qara; Parıltı – güclü, metal; Şəffaflıq – qeyri-şəffaf; Sıxlıq – 7,4-7,6; Sərtlik – 2-3; Ayrılma – kub üzrə tam mükəmməl; Sınıqlar – pilləvari; Başqa xassələr – zəif elektrik keçiricisidir; Morfologiya – kristallar: heksaedrik, heksaoktaedrik, hərdənbir oktaedrik, bəzən skelet formalı, İkiləşmə: təmas və qarşılıqlı nüfuzetmə; Mineral aqreqatları: dənəvər kütlələr, druzalar.

Mənşəyi və yayılması
--------------------

Skarn yataqlarında, bəzən püruzlar şəklində qələvi süxurlarda və peqmatitlərdə qeyd olunur. Qalenitin mineraloji əhəmiyyət daşıyan aqreqatlarına vulkanik qazlardan əmələ gələn məhsullar içərisində rast gəlinir. Geniş yayıldığı hidrotermal yataqlarda başqa sulfidlərlə birlikdə damarlar, metasomatik filiz cisimləri və püruzlar əmələ gətirir. 

Mühüm sənaye əhəmiyyətli toplularına polimetal və kolçedan-polimetal yataqlarında rast gəlinir. Sfaleritlə birlikdə karbonat süxurlarında iri filiz cisimləri əmələ gətirir. Nadir hallarda fosforit və pirit konkresiyalarında müşahidə edilir. 

Birlikdə rast gəldiyi minerallar: sfalerit, pirit, xalkopirit, tetraedrit, tennantit, pirrotin, kalsit, dolomit, kvars. Mineralın tapıldığı yerlər: Missisipi çayı vadisində bir sıra yataqlar (ABŞ); Sullivan (Kanada); Broken-Xill (Avstraliya); Sumeb (Namibiya); Dalneqorski (Rusiya); Madan (Bolqarıstan); Prşibram (Çexiya); Olkuş (Polşa) və b. Azərbaycanda Filizçay, Katex, Katsdağ, Mehmana, Dağkəsəmən, Ağdərə, Gümüşlük yataqlarında və bir çox başqa filiz obyektlərində geniş yayılmışdır.

Tətbiqi
-------

Əsas qurğuşun filizidir. Qalenitdən qurğuşunla yanaşı gümüş də alınır.

İstinadlar
----------

1. ↑  *Ralph J. Nikischer T. Mineralogy H. I. o.* Mindat.org (ing.): The Mineral and Locality Database. [Keswick, VA], Coulsdon, Surrey: 2000.

Mənbə
-----

* Azərbaycan mineralları. Bakı: Nafta-Press, 2004.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük rus · Kruqosvet · Britannica (onlayn) |
| Normativ yoxlama | BNE: XX542344 · BNF: 124829509 · GND: 4145910-6 · LCCN: sh85052777 · Microsoft: 2781139676 |

* GALENITE
**İntiqam Yaşar** (*azərb.* Cavanşir İntiqam Yaşar oğlu‎; d. 3 oktyabr 1990-cı il, Gədəbəy rayonu) — şair, publisist, Azərbaycan Yazıçılar Birliyinin üzvü (2015), Dünya Gənc Türk Yazarlar Birliyi İdarə Heyətinin sədri (2019), Prezident təqaüdçüsü. Azərbaycan Respublikasının Gənclər və İdman Nazirliyi yanında İctimai Şuranın katibi (2021).

Həyatı
------

Cavanşir İntiqam Yaşar oğlu 3 oktyabr 1990-cı ildə Gədəbəy rayonunda anadan olub. 1997–2008-ci illərdə Gədəbəy rayonu, Çobankənd kəndində orta məktəbdə, 2008–2012-ci illərdə isə Azərbaycan Universitetinin Filologiya fakültəsində bakalavr dərəcəsi üzrə ali təhsil alıb. 2012–2013-cü illərdə həqiqi hərbi xidmətdə olub.

Yaradıcılığı
------------

İntiqam Yaşar mətbuatda müxtəlif məzmunlu yazılarla çıxış edir. Yazıları "Ulduz", "Yazı" jurnallarında, "Ədəbiyyat", "Aydın yol", "525-ci qəzet", "Kaspi" kimi qəzetlərdə mütəmadi olaraq dərc olunur. Şairin 2012-ci ildə "İlk görüş" adlı şeirlər kitabı çapdan çıxıb. Həmçinin 2016-cı ildə "…və susarsan", 2018-ci ildə isə "Evdə yoxam" adlı şeir kitabları işıq üzü görüb. O, Azərbaycan Yazıçılar Birliyinin "Ən yaxşı şeir" müsabiqəsinin qalibidir.

İntiqam Yaşar 2009-cu ildən Dünya Gənc Türk Yazarlar Birliyinin üzvü, 2013-cü ildən Məclis üzvü, 2016-cı ildən Məclis Başqanı əvəzi olub. Dünya Gənc Türk Yazarlar Birliyinin icra etdiyi bir çox layihələrin rəhbəri olub. 2018-ci ildə Özbəkistanın Səmərqənd şəhərində təşkil olunan "Səmərqənd şeir axşamları" adlı beynəlxalq tədbirdə Azərbaycanı təmsil edib, 2019-cu ildə Dünya Gənc Türk Yazarlar Birliyinin nümayəndəsi kimi Özbəkistanın "Gənc Yaradıcılar Birliyi" təşkilatı ilə birgə əməkdaşlığa dair Memorandum imzalayıb.

İntiqam Yaşar eyni zamanda Azərbaycan Yazıçılar Birliyinin üzvüdür. O, 2015-ci ildə Azərbaycan Prezidentinin Təqaüd Fondunun təqaüdünə layiq görülüb. Habelə 24 iyun 2019-cu ildə Dünya Gənc Türk Yazarlar Birliyinin başqanı seçilib. Şairin şeirləri yerli türkcəyə uyğunlaşdırılaraq Özbəkistanda, Türkiyədə, Qazaxıstanda nəşr olunan dərgilərdə və antologiyalarda yayımlanıb, həmçinin rus, ingilis, belarus dillərinə tərcümə edilib.

Mükafatları
-----------

1. Prezident təqaüdçüsü
2. 2015-ci ildə Azərbaycan Respublikası Gənclər və İdman Nazirliyinin "Gənclər mükafatı"-na layiq görülüb.
3. Mədəniyyət Nazirliyinin mükafatçısı .
4. 2019-cu ildə Azərbaycan Yazıçılar Birliyinin təsis etdiyi "Uğur" mükafatına layiq görülüb.
5. 2023-cü ildə Beynəlxalq Türk Mədəniyyəti Təşkilatı (TÜRKSOY) tərəfindən Molla Pənah Vaqif medalı ilə təltif olunub.

İstinadlar
----------

1. 1 2  "Cavanşir İntiqam Yaşar oglu". 2019-06-26 tarixində orijinalından arxivləşdirilib. İstifadə tarixi: 2019-06-28.
2. ↑  "DGTYB konfransı keçirildi - İntiqam Yaşar başqan seçildi". 2019-06-28 tarixində orijinalından arxivləşdirilib. İstifadə tarixi: 2019-06-21.
3. ↑  "Gənc şair İntiqam Yaşarın yeni işıq üzü görmüş "Evdə yoxam" adlı şeirlər kitabının təqdimat mərasimi keçirilib". 2021-10-07 tarixində arxivləşdirilib. İstifadə tarixi: 2019-06-28.
4. ↑  "İntiqam Yaşarın şeirləri". 2020-07-24 tarixində arxivləşdirilib. İstifadə tarixi: 2019-06-28.
**Abiyev Ağacan Qulam oğlu** (24 noyabr 1937, Bakı) — 2005–2020-ci illərdə Azərbaycan Respublikası Milli Məclisinin deputatı, 1987-ci ildən 2015-ci ilədək Azərbaycan Dövlət Bədən Tərbiyəsi və İdman Akademiyasının rektoru, Azərbaycan Boks Federasiyasının vitse-prezidenti, texnika elmləri namizədi, professor, Azərbaycanın əməkdar elm xadimi, Beynəlxalq Elmlər Akademiyasının üzvü.

Həyatı
------

Ağacan Abiyev 1937-ci il noyabrın 24-də Bakının Bülbülə qəsəbəsində dünyaya gəlib.Azərbaycan Dövlət Bədən Tərbiyəsi İnstitutunun bədən tərbiyəsi fakültəsini və Azərbaycan Politexnik İnstitutunun metallurgiya istehsalının avtomatlaşdırılması və kompleks mexanikləşdirilməsi fakültəsini bitirib.

1966-cı ildən Azərbaycan Politexnik İnstitutunun avtomatika və hesablama texnikası kafedrasının müəllimi olub. 1971-ci ildən Lipetsk Politexnik İnstitutunun dosenti, kafedra müdiri, 1983-cü ildən Azərbaycan İnşaat Mühəndisləri İnstitutunun Elektrotexnika və elektronika kafedrasının müdiri vəzifələrində çalışib. 1987-ci ildən Azərbaycan Dövlət Bədən Tərbiyəsi və İdman Akademiyasının rektorudur.

1 monoqrafiyanın və 100-dən çox elmi məqalənin müəllifidir. 4 ixtirası var.

Avropa Beynəlxalq Boks Federasiyasının vitse-prezidenti, Dünya Boks Federasiyası icraiyyə komitəsinin üzvüdür. 1957-ci ildən "Neftçi" İdman Cəmiyyətində məşqçi işləyib. İdman ustası və beynəlxalq dərəcəli hakimdir.

Azərbaycan Milli Olimpiya Komitəsinin baş katibi, Azərbaycan Boks Federasiyasının vitse-prezidentidir. Dəfələrlə beynəlxalq turnirlərdə mükafat qazanıb. 6 dəfə Azərbaycan çempionu olub. SSRİ fəxri idman ustası, beynəlxalq dərəcəli hakim, beynəlxalq dərəcəli fəxri idman ustası adlarını alıb.

2005, 2010 və 2015-ci illərdə Azərbaycan Respublikası Milli Məclisinin deputatı seçilib. Parlamentin elm və təhsil komitəsinin üzvü, intizam komissiyasının sədri olub. Azərbaycan-Kuba parlamentlərarası əlaqələr üzrə işçi qrupunun rəhbəri, Azərbaycan-Avstriya, Azərbaycan-Bolqarıstan, Azərbaycan-Polşa, Azərbaycan-Rusiya parlamentlərarası əlaqələr üzrə işçi qruplarının üzvü olub.

Yeni Azərbaycan Partiyasının üzvüdür.

"Şöhrət" və "Şərəf" 1-ci dərəcəli "Vətənə xidmətə görə" ordenləri ilə təltif edilmişdir.

Rus və ingilis dillərini bilir.

İstinadlar
----------

1. ↑  "A.Q.Abiyevin 1-ci dərəcəli "Vətənə xidmətə görə" ordeni ilə təltif edilməsi haqqında Azərbaycan Respublikası Prezidentinin Sərəncamı". 2022-11-24 tarixində arxivləşdirilib. İstifadə tarixi: 2022-12-19.
2. ↑  "Arxivlənmiş surət". 2016-03-05 tarixində arxivləşdirilib. İstifadə tarixi: 2010-08-07.

Xarici keçidlər
---------------

* Abiyev Ağacan Qulam oğlu III ÇAĞIRIŞ
* Abiyev Ağacan Qulam oğlu IV ÇAĞIRIŞ
* Abiyev Ağacan Qulam oğlu V ÇAĞIRIŞ


Vikianbarda Ağacan Abıyev ilə əlaqəli mediafayllar var.
**Aynur Camal qızı Quliyeva** (7 fevral 1975, Mamırlı, Mirbəşir rayonu) — Azərbaycan Respublikasının Milli Məclisi III çağırış deputatı, jurnalist, yazıçı, "Gündəlik Teleqraf" MMC-nin direktoru, publika.az və teleqraf.com saytlarının rəhbəri.

Həyatı
------

1975-ci il fevralın 7-də Tərtər rayonunun Mamırlı kəndində anadan olmuşdur. 1996-cı ildə Bakı Sosial İdarəetmə və Politologiya İnstitutunun (BSİPİ) Politologiya fakültəsini bitirib.

İctimai-siyasi fəaliyyəti
-------------------------

1996–2000-ci illərdə "Azərbaycan Ordusu", "Xalq qəzeti", "Şans", "Ulus", "Millətin səsi", "Yeni Yüzil" qəzetlərinin müxbiri işləyib.

2001–2005-ci illərdə "Yeni Müsavat" qəzetinin müxbiri işləyib.

2005-ci il noyabrın 6-da 95 saylı Tərtər seçki dairəsindən deputat seçilmişdir. Aynur Camalqızı Müsavat üzvü kimi Azərbaycanın Avropa Şurası Parlament Assambleyasındakı nümayəndə heyətinin tərkibinə daxil edilmiş bu digər müsavatçı deputatlar tərəfindən etirazla qaşılanmışdır. Nəticədə Aynur Camalqızı partiyadan uzaqlaşdırıldı. Milli Məclisin Mədəniyyət məsələləri daimi komissiyasının üzvü olub. Azərbaycan-İordaniya, Azərbaycan-Qazaxıstan, Azərbaycan-Norveç, Azərbaycan-Yaponiya parlamentlərarası əlaqələr üzrə işçi qruplarının üzvü olub. Avropa Şurasının Parlament Assambleyasında Azərbaycan nümayəndə heyətinin üzvü olub.

"Qadın Konsensus Mərkəzi" İctimai Birliyinin sədridir. Rus dilini bilir.

Mükafatları
-----------

Aynur Camalqızı 2014-cü ildə Ali Media Mükafatının 2-ci dərəcəsi ilə təltif edilmişdir.

İstinadlar
----------

1. ↑  "Deputat Aynur Quliyeva ilə fotosöhbət" (az.). modern.az. 2 June 2021 tarixində arxivləşdirilib. İstifadə tarixi: 28 may 2021.
2. ↑  "Arxivlənmiş surət". 2017-08-09 tarixində arxivləşdirilib. İstifadə tarixi: 2021-10-22.
3. ↑  "Arxivlənmiş surət". 2021-10-22 tarixində arxivləşdirilib. İstifadə tarixi: 2021-10-22.
4. ↑  "Ali Media Mükafatını kimlər aldı?". KASPİ (az.). kaspi.az. 23.07.2014 – 13:28:00. 2015-03-26 tarixində orijinalından arxivləşdirilib. İstifadə tarixi: 2014-07-24.
**Aslanlı Rüfət Cəbrayıl oğlu** — Azərbaycan Respublikasının Maliyyə Bazarlarına Nəzarət Palatası publik hüquqi şəxsin Direktorlar Şurasının sədri.

Həyatı
------

Rüfət Aslanlı 1970-ci ildə Bakı şəhərində anadan olmuşdur. Azərbaycanlıdır, ali təhsillidir. 1993-cü ildə Azərbaycan Dövlət İqtisad İnstitutunu fərqlənmə diplomu ilə bitirmişdir.

Əmək fəaliyyətinə 1993-cü ildən Aqrar Sənaye bankında mühasibat uçotu idarəsində iqtisadçı vəzifəsində başlamış və 1994-cü ilin iyul ayından dekabr ayınadək aparıcı iqtisadçı vəzifəsində davam etdirmişdir. 1994-cü ilin dekabr ayından Azərbaycan Respublikası Milli Bankının Baş pul-kredit siyasəti və valyutanın tənzimi idarəsində aparıcı iqtisadçı, 1995-ci ildən baş iqtisadçı, 1998-ci ildən isə həmin idarənin valyuta nəzarəti şöbəsinin rəisi vəzifələrində çalışmışdır. 2000-ci ilin iyul ayından Kredit təşkilatlarının fəaliyyətinə nəzarət departamentinin direktoru, 2001-ci ilin dekabr ayında Azərbaycan Respublikası Milli Məclisinin qərarı ilə Azərbaycan Republikası Milli Bankı İdarə Heyətinin üzvü seçilmişdir. 2006-cı ildə Milli Bankın Baş direktoru vəzifəsinə təyin edilmişdir. 2006-cı ilin dekabr ayında ikinci dəfə Azərbaycan Respublikası Milli Məclisinin qərarı ilə Azərbaycan Respublikası Milli Bankı İdarə Heyətinin üzvü seçilmişdir. 2007-ci ilin fevral ayında Azərbaycan Respublikası Milli Bankı İdarə Heyəti sədrinin müavini vəzifəsinə təyin edilmişdir. 2008–2016-cı illərdə isə Azərbaycan Respublikası Qiymətli Kağızlar üzrə Dövlət Komitəsinin sədri vəzifəsində çalışmışdır.

Azərbaycan Respublikası Prezidentinin 10 mart 2016-cı il tarixli Sərəncamı ilə Azərbaycan Respublikasının Maliyyə Bazarlarına Nəzarət Palatası publik hüquqi şəxsin Direktorlar Şurasının sədri təyin edilib.

Ailəsi
------

Ailəlidir, 3 övladı var.

Qardaşı Aslanov Fuad Cəbrayıl oğlu "Bank Avrasiya" ASC-nin idarə heyətinin sədridir.

İstinadlar
----------

1. ↑  "Arxivlənmiş surət". 2022-04-11 tarixində arxivləşdirilib. İstifadə tarixi: 2022-04-11.
2. ↑  "Arxivlənmiş surət". 2022-04-11 tarixində arxivləşdirilib. İstifadə tarixi: 2022-04-11.
3. ↑  "R.C.Aslanlının Azərbaycan Respublikasının Maliyyə Bazarlarına Nəzarət Palatası publik hüquqi şəxsin Direktorlar Şurasının sədri təyin edilməsi haqqında Azərbaycan Respublikası Prezidentinin 10 mart 2016-cı il tarixli Sərəncamı". president.az. Azərbaycan Respublikası Prezidentinin rəsmi internet saytı. 10 mart 2016. 2021-07-29 tarixində arxivləşdirilib. İstifadə tarixi: 10 mart 2016.
**Elnur Zabit oğlu Soltanov** (1974, Mingəçevir) — Azərbaycan energetika nazirinin müavini.

Həyatı
------

Elnur Zabit oğlu Soltanov Mingəçevir şəhərində dünyaya gəlmişdir. Əslən Zərdabın Məlikli kəndindəndir.
Atası Zabit Soltanov 70-ci illərin tanınmış qarmon ifaçılarından olmuşdur. O məşhur "Gecələr" mahnısının müəllifi olsa da, bu günədək müəlliflik hüququnu bərpa edə bilməmişdir. Həyatı keşməkeşli olmuş, 10 yaşlı böyük qardaşını 1981-ci ildə, atasını 1995-ci ildə, özündən kiçik 31 yaşlı qardaşını isə 2012-ci ildə itirmişdir.

Təhsili
-------

Elnur Soltanov 2003-cü ildə Orta Şərq Texniki Universitetində Beynəlxalq Əlaqələr üzrə magistr dərəcəsi və 2003-cü ildə Texas Texnologiya Universitetində (2009) Siyasət elmləri namizədi adını almışdır.

Fəaliyyəti
----------

O, 2000–2003-cü illər ərzində Türkiyənin Ankara şəhərində Avrasiya Strateji Araşdırmalar Mərkəzi (ASAM) nəzdində araşdırmaçı vəzifəsində çalışmışdır.
ADA Universitetində Xəzər enerji və ətraf mühit mərkəzinin direktoru olmuş Elnur Soltanov universitetdə çalışmağa başlamazdan öncə,Truman Dövlət Universitetində çalışmışdır. Eyni zamanda, O, ADA universitetinin "Diplomatik və beynəlxalq əlaqələr" fakültəsinin dekanı vəzifəsində çalışmışdır.↵Elnur Soltanov 28 dekabr 2018-ci ildə Azərbaycanda energetika nazirinin yeni müavini təyin olunmuşdur. Yeni nazir müavini Elnur Soltanov Azərbaycan Prezidenti İlham Əliyevin 20 noyabr 2018-ci il tarixli 719 nömrəli sərəncamı ilə vəzifəsindən azad edilən Natiq Abbasovu əvəz etmişdir.

İstinadlar
----------

1. 1 2  "Elnur Soltanov kimdir". 2019-07-25 tarixində arxivləşdirilib. İstifadə tarixi: 2019-07-25.
2. 1 2  "Arxivlənmiş surət". 2023-07-08 tarixində arxivləşdirilib. İstifadə tarixi: 2019-07-27.
3. ↑  "Energetika nazirinə yeni müavin". 2019-07-25 tarixində arxivləşdirilib. İstifadə tarixi: 2019-07-25.
**Buzlaq qaz soğanı** (**lat.** *Gagea glacialis*) — zanbaqkimilər fəsiləsinin gagea cinsinə aid biki növü.

IUCN Qırmızı Siyahısına görə növün kateqoriyası və statusu "*Təhlükəli həddə yaxın olanlar*" kateqoriyasına aiddir — NT. **Nadir** növdür.

Qısa morfoloji təsviri
----------------------

Çoxillik ot bitkisidir. Soğanaq xırda, yumurtavari-kürəşəkilli, qabığı açıq bozumtuldur. İkinci soğanaq çox kiçikdir. Gövdəsi 5–10 sm hündürlükdə, kökətrafı yarpaqları ensiz-xətvaridır. 1,5–2 sm enində, çiçəkqrupundan uzun, çılpaq, yarımsilindrik formadadır, bəzən yarpaqları 2-dir. Çiçək qrupu az çiçəklidir, altdakı yarpaqları 2, bəzən 3-dür. Çiçəkyanlığının ləçəkləri 6 — uzunluğunda, neştərvaridir, küttəhərdir, daxili tərəfi sarı, xarici yaşılımtıldır. Erkəkcikləri çiçəkyanlığından demək olar ki, 2 dəfə qısadır. Qutucuğu uzunsov-yumurtaşəkillidir.

Bioloji, ekoloji, fitosenoloji xüsusiyyətləri
---------------------------------------------

Alp və Subalp qurşaqlarındakı çəmənlərdə, əriyən dağların ətrafında. Çiçəkləməsi may, avqust aylarına təsadüf edir. Çoxalması soğanaq və toxumladır. Mezokserofitdir. Geofit bəzək bitkisidir.

Yayılması
---------

Böyük Qafqazın Quba və qərb hissələri, Kiçik Qafqazın mərkəzi, Naxçıvanın dağlıq hissəsi.

sahəsinin Qapıcıq və Gəmiqaya dağlarında.

### Sayı və tendensiyası

Antropogen amillərin mənfi təsiri azalma təhlükəsini yaradır.

### Məhdudlaşdırıcı amillər

Əhali tərəfindən yığılması və zoogen amillər.

### Mühafizə tədbirləri

Mühafizəsi üçün xüsusi tədbirlər görülmür. Yasaqlıqların yaradılması vacibdir.

İstinadlar
----------

1. 1 2 3 4 5 6 7  Azərbaycan Respublikasının Qırmızı kitabı (Nadir və nəsli kəsilməkdə olan bitki və göbələk növləri) II nəşr, Bakı-2013
2. 1 2 3 4 5 6 7  "Arxivlənmiş surət". 2021-01-24 tarixində orijinalından arxivləşdirilib. İstifadə tarixi: 2017-04-26.
3. ↑  Исаев Я. М. , 1952
4. ↑  Конспект флоры Кавказа, 2006
5. 1 2  Talıbov T. H, İbrahimov Ə. Ş. 2008
6. ↑  İbadlı O. V 2002

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q15544109
* Wikispecies: Gagea glacialis
* BioLib: 792735
* BOLD: 635441
* EoL: 1088692
* GBIF: 5299923
* iNaturalist: 565606
* IPNI: 535523-1
* NCBI: 386513
* Plant List: kew-307249
* POWO: urn:lsid:ipni.org:names:535523-1
* WCSP: 307249
* WFO: wfo-0000768474

 |
Azərbaycan Prezidentinin Xocavənd rayonu, Tuğ kəndinə səfəri zamanı Mübariz Əliyevlə birgə fotosu
**Mübariz Yaqub oğlu Əliyev** (16 aprel 1959, Füzuli) — tibb elmləri doktoru, professor.

Həyatı
------

Mübariz Əliyev 16 aprel 1959-cu ildə Füzuli rayonunun Yağlıvənd kəndində, müəllim ailəsində anadan olmuşdur. О, 1966-cı ildə orta məktəbə getmiş, 1976-cı ildə orta məktəbi əla qiymətlərlə bitirərək Azərbaycan Tibb Universiteti müalicə-profilaktika fakültəsinə daxil olmuşdur.

Universitetin cərrahiyyə ixtisası üzrə fərqlənmə diplomu ilə bitirərək 1986-cı ilə qədər Sumqayıt şəhərində təcili yardım xəstəxanasında cərrah kimi əmək fəaliyyəti ilə məşğul olmuşdur. 1986–1989-cu illərdə I Moskva Tibb Universitetində məqsədli aspiranturada təhsil almış, 1989-cu ilin iyun ayında vaxtından əvvəl namizədlik dissertasiyası müdafiə edərək tibb elmləri namizədi adına layiq görülmüşdür.

1989-cu ildən Azərbaycan Tibb Universitetində assistent, dosent, Musa Nağıyev adına xəstəxanada, eləcə də bir sıra özəl klinikalarda məhsul cərrah vəzifələrində çalışmışdır. Hazırda həmin universitetin professoru və Tədris Cərrahlıq Mərkəzinin cərrahiyə şöbəsinin rəhbəridir.

1990–1997-ci illərdə Azərbaycan Gənc Tibb Alimləri Şurasının sədri olmuşdur. Beş monoqrafiyanın, bir metodik tövsiyənin, iki dərsliyin yeddi səmərələşdirici təklifin və dünyanın bir sıra ölkələrində çap olunmuş 120-dən çox elmi məqalənin müəllifidir.2005-ci ildə "Kəskin bağırsaq keçməzliyinin kompleks müalicəsində cərrahi detoksikasiya probleminin həlli yolları" mövzusunda doktorluq dissertasiyası müdafiə edərək tibb elmləri doktoru elmi dərəcəsi adını almışdır.

2009-cu ildən prezident yanında Ali Attestasiya Kommisiyasınin ekspert şurasının üzvüdür və həmin ildən etibarən Amerika Birləşmiş Ştatlarının dövlət departamenti tərəfindən tanınan səhhiyyənin təşkili üzrə, beynəlxalq dərəcəli ekspertdir.

Ailəlidir, bir övladı var.

Mənbə
-----

* Tağı Kərimli, "Qarabağ alimləri", Bakı:

İstinadlar
----------
**Elşən Həmzəyev** (*azərb.* Elşən Həmzəyev‎; d. 1972, Astara) — Azərbaycanlı deputat.

Həyatı
------

### Təhsili

1972-ci ildə Astara rayonunda doğulan Elşən Həmzəyev Astara şeher 3 nömrəli orta məktəbini bitirib və Rusiya Sankt-Peterburq şəhərinə gedib. Elşən Həmzəyev əvvəlcə M.A.Bonç-Brueviç adına Sankt-Peterburq Dövlət Telekommunkasiya Universitetini bitirib, daha sonra isə ikinci təhsilini (DİN Universitetinde) alaraq hüquqşünas ixtisasına yiyələnmişdir.

Fəaliyyəti
----------

30 ildir Rusiyada yaşayan Elşən Həmzəyev 1999-cu ildən tikinti və əmlak məsələləri ilə məşğul olan "Savalan" şirkətlər qrupunun rəhbəridir.

14 sentyabr 2014-cü ildə Rusiya Federasiyasının bütün regionlarında keçirilmiş seçkilərdə Sankt-Peterburqun İvanov dairəsindən Sankt-Peterburq şəhər dumasına deputat seçilib. 550 min əhalisi olan rayonda seçicilərin 34,47 faizinin səsini alan Elşən Həmzəyev erməni rəqibi Serqey Minasyana asanlıqla qalib gəlib.
Elşən Həmzəyev həmçinin Ümumrusiya Azərbaycan Konqresinin Sankt-Peterburq şəhərində səlahiyyətli nümayəndəsidir.

10 sentyabr 2019-cu ildə Rusiya Federasiyasının bütün regionlarında keçirilmiş seçkilərdə Sankt-Peterburqun İvanov dairəsindən namizədliyini irəli sürən və "Vahid Rusiya" partiyasının üzvü olan Elşən Həmzəyev Sankt-Peterburq şəhər dumasına deputat seçilib.

İstinadlar
----------

1. ↑  "Azərbaycanlı deputat Elşən Həmzəyev". 2023-07-08 tarixində arxivləşdirilib. İstifadə tarixi: 2019-09-11.
2. ↑  "Arxivlənmiş surət". 2020-10-25 tarixində arxivləşdirilib. İstifadə tarixi: 2019-09-12.
3. ↑  Rusiyada ermənilərə qalib gələn azərbaycanlı deputat[*ölü keçid*]
**Teodora Komnini** (*yun.* Θεοδώρα Μεγάλη Κομνηνή)(ən geci 1253, Trabzon – ən tezi 1285, Sinop) — 8-ci Trabzon imperatriçası. Bu ünvanı daşıyan ilk Trabzon hakimi.

Həyatı
------

Atası Trabzon imperatoru I Manuel, anası isə onun gürcü əsilli xanımı Rusudan Baqrationidir. Atasının 1263-cü ildə vəfatının ardından ögey qardaşları Andronik, Qriqori və İohann taxta çıxmışdır. Qardaşı II İohannın gürcülərə üz çevirib Bizans imperatoruna yaxınlaşmasının ardından, bölgədə itirdiyi nüfuzu qazanmaq istəyən İmereti çarı VI Davidlə birləşərək taxtı ələ keçirdi (1284). Dərhal öz adına sikkə kəsdirən Teodora Komnini qardaşının ölkədə olmamasından istifadə edərək onu xain elan etdi.

O əsnada qardaşı II İohann imperator VIII Mixailin qızı Evdokiya Paleoloqla evlənmiş, toy mərasiminin ardından Konstantinopolda qalmışdı. Xəbəri aldıqdan dərhal sonra Trabzona qayıdan II İohann bacısının gürcü dəstəkçilərini məğllub edərək hakimiyyətini bərpa etdi. Teodora isə qaçaraq gizləndi. Qalan həyatıyla bağlı məlumat yoxdur. Bəzi mənbələrdə onun rahibə olaraq kilsəyə qapandığı və ya İmeretiyaya sürgün edildiyi qeyd olunur.

Mənbə
-----

* Claude Cahen, *Pre-Ottoman Turkey: A General Survey of the Material and Spiritual Culture and History c. 1071–1330*, 1968
* George Finlay, *The History of Greece and the Empire of Trebizond, (1204–1461)* (Edinburgh: William Blackwood, 1877)
* Alexander Kazhdan, (Ed.) (1991). *The Oxford Dictionary of Byzantium* (İngilizce). Oxford ve New York: Oxford University Press. ISBN 0-19-504652-8

İstinadlar
----------

1. ↑  Jackson Williams, Kelsey (2007). "A Genealogy of the Grand Komnenoi of Trebizond". *Foundations: The Journal of the Foundation for Mediaeval Genealogy*.
**II İohann Komnenos** (*yun.* Ἰωάννης Μέγας Κομνηνός)(1262, Trabzon – 16 avqust 1297, Trapezund imperiyası) — 7-ci Trabzon imperatoru.

Həyatı
------

Atası Trabzon imperatoru I Manuel, anası isə onun Trabzon əsilli ikinci xanımı İrina Surixanidir. Atasının 1263-cü ildə vəfatının ardından qardaşları Andronik və Qriqori taxta çıxmışdır. Ancaq qardaşının Elxani Abaqa xan tərəfindən əsir götürülməsinin ardından 1280-ci ildə saray əyanları tərəfindən taxta çıxarılmışdır. Onun səltənətində Bizans imperiyası ilə münasibətlər düzəlmiş, 1282-ci ildə Konstantinopolda imperator VIII Mixailin qızı Evdokiya Paleoloqla evlənmişdir.

Onun ölkədə olmamasından istifadə edən İmereti çarı VI David bölgədə itirdiyi nüfuzu qazanmaq məqsədilə 1284-cü ildə Trabzona hücum etdi və onun gürcü əsilli ögey bacısı Teodora Komninini imperatriça elan etdi. Ancaq Bizans imperatorundan aldığı hərbi dəstəklə ölkəyə qayıdan II İohann dərhal hakimiyyəti ələ aldı və bacısı Teodora ölkədən qaçdı (1285). Bütün bu siyasi çəkişmələr əsnasında imperiyanın qərb torpaqları türkmənlər tərəfindən ələ keçirildi.

1291-ci ildə Roma papası IV Nikolay tərəfindən yazılan 2 məktubla, II İohann katolik dininə dəvət edilmiş, Qüdsə tərtiblənəcək yeni səlib yürüşünə qatılması təklif edilmişdir. II İohann bu məktubları cavablandırmasa da, Avropa ökələriylə münasibətləri də hər zaman yaxşı saxlamışdır.

1297-ci ildə vəfat etmiş, cənazəsi Trabzona aparılmışdır.

Ailəsi
------

* II Aleksey
* Mixail

Mənbə
-----

* Claude Cahen, *Pre-Ottoman Turkey: A General Survey of the Material and Spiritual Culture and History c. 1071–1330*, 1968
* George Finlay, *The History of Greece and the Empire of Trebizond, (1204–1461)* (Edinburgh: William Blackwood, 1877)
* Alexander Kazhdan, (Ed.) (1991). *The Oxford Dictionary of Byzantium* (İngilizce). Oxford ve New York: Oxford University Press. ISBN 0-19-504652-8

İstinadlar
----------

1. ↑  Jackson Williams, Kelsey (2007). "A Genealogy of the Grand Komnenoi of Trebizond". *Foundations: The Journal of the Foundation for Mediaeval Genealogy*.
**Coldünya qrupu** — 1992-ci ildə Bakıda yaradılmış rok qrupu.

Heyəti
------

ColDünya qrupu
* Teymur Nadir - vokal, piano
* Rövşən Kərimov - gitara, vokal
* Samir Cəfaəli - drums, sintezanorlar, programming, vokal
* Aydin Haciyev - bas gitara, dodaq garmonikasi

Ad
--

Coldünya - sözünün mənası **Cold** (-ingiliscədən "soyuq") və **Dünya** sözlərinin ahəngindən yaranıb iki fərqli Qərb - ingilis və, Şərq - azərbaycan mədəniyyətlərinin bir araya gətirilməsini bildirir. Bunun nəticəsini qrupun ifa etdiyi standart "hard rock" bünövrəsində Azərbaycan muğam ladları üzərindəki improvizasiyalarını dinlədikdə aydın ayırd etmək olar. Qrupu bu xüsusiyyətlərə görə hardasa "Folk-Rock" bölümünə aid etmək olar.

Fəaliyyəti
----------

1996–cı ildə qrupun "Nota Bene" adlı ilk albomu işıq üzü gördü. Elə həmin vaxt "Sehrbaz" mahnısına qrupun ilk klipi çəkildi. (ANS TV). 1996–cı ilin oktyabr–noyabr aylarında "Sehrbaz" BBC radiosunda (London) ən yaxşı xarici hitlər onluğuna düşdü və iki həftə ərzidə 7 –ci yerdə durdu.
1997–ci ildə qrupun ikinci klipi "Aşiq və Aldadılmış" mahnısına çəkildi. (ANS TV). 1991 –ci il 21 sentyabr tarixində qrup Gürcüstanın paytaxtı Tiflisdə Mərkəzi parkda konsert verdi və konsertdə "Coldünya" 7000 nəfərlik auditoriya qarşısında çıxış etdi.

1999–cu ildə "Demo" albomu yazıldı və "Kaş ki, biləydin" mahnısına klip çəkildi.(Stаr rеklаm).

2001–ci ilin sonunda qrup "Məktub" adlandırmaq qərarına gəldiyi üçüncü albomunu yazmaq üçün studiyaya yığışdı və albom üzərində iş 9 ay davam etdi. 2002–ci ilin avqustunda "Məktub" albomu üzərində iş başa çatdı. 2002–ci ilin sonunda qrup rejissor Kamran Məmmədovun köməyi ilə dördüncü klipi üzərində işi başa çatdırdı. Klip "Aç balaca qanadlarını" mahnısı əsasında çəkildi.

2003–cü ilin dekabr ayında bu işin yekunu yeni musiqi istiqaməti – "rok –muğam"ın əsasını qoyan əfsanəvi "Oyanış" albomu oldu. 2004–cü ilin oktyabr ayında "ColDünya" Böyük Britaniya qrupu "Goldrush" və Bakının gənc qrupu "Aprel" ilə birlikdə H.Əliyev adına sarayda çıxış etdi.

2008 –ci il 7 fevraldan 27 fevrala qədər Bakıda "ColDünya" yeni "Əhatə Dairəsi Xaricində" albomu üzərində işlədi.

Diskoqrafiya
------------

| Tarix | Albom |
| --- | --- |
| 1996 | Nota Bene |
| 1999 | Demo |
| 2002 | Məktub |
| 2003 | Oyanış (Alim Qasımovla birlikdə) |
| 2009 | Əhatə Dairəsi Xaricində |

Videoqrafiya
------------

| Tarix | Klip |
| --- | --- |
| 1996 | Sehrbaz |
| 1997 | Влюбленный и Обманутый |
| 1999 | Kaş Ki Biləydin |
| 2002 | Aç Balaca Qanadlarını |
| 2008 | Son Məktub |

İstinadlar
----------

1. ↑  "Arxivlənmiş surət". 2017-07-14 tarixində arxivləşdirilib. İstifadə tarixi: 2014-09-20.

|  |  |
| --- | --- |
|  | ***Musiqi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Həjar Şamil oğlu Süleymanov** və ya **Həjar Şamiloğlu** (kürd. Hejarê Şamil; 16 iyul 1966, Kəlbəcər) — Azərbaycan əsilli Rusiya və Qırğızıstan yazıçısı, şairi və jurnalisti.

Həyatı
------

Həjar Şamil oğlu Süleymanov 16 iyul 1966-cı ildə Azərbaycanın Kəlbəcər şəhərində, Şamil Əsgərov və Nazilə Əsgərovanın ailəsində anadan olmuşdur. O, 1984–1990-cı illərdə Bakıda filologiya ixtisası üzrə təhsil almışdır. Şamiloğlu 1989–1991-ci illərdə təhsilini başa vurduqdan sonra Bakıda "Yazıcı" nəşriyyatında işləmişdir. Bundan sonra o, 1991–1993-cü illərdə Azərbaycan Mlli Məclisinə bağlı "Azərbaycan" qəzetində müxbir olaraq çalışmışdır. Şamiloğlu həmçinin, 1992–1994-cü illərdə "Kurdish Voice" jurnalının Bakıdakı bölməsinin redaktoru, 1994–1997-ci illərdə Moskvada "Kurdistan Report" jurnalının redaktoru, 2000-ci ildən sonra isə İraq Kürdüstanında "Maxmûr" jurnalının redaktoru kimi işləmişdir. O, 2008-ci ildə "Ak News"un müxbiri olmuş, 2004–2010-cu illərdə Qazaxıstanda "Nubar" jurnalının redaksiyasında işləmişdir. Şamiloğlu 2005–2010-cu illərdə Qırğızıstanda radio redaktoru işləmişdir. O, rus, Azərbaycan və türk dillərində çoxlu kitablar yazmışdır.

Həjar Şamiloğlu iddialara görə PKK-ya qoşulmuşdur. Buna baxmayaraq, o, heç vaxt hansısa bir kürd partiyasının üzvü olmadığını qeyd etmişdir. Onun "Qızıl Kürdüstan"ın bərpa edilməsini dəstəklədiyi də iddia olunmuşdur. O, bütün kürd təşkilatları ilə davalı olduğunu demişdir. Şamiloğlu hal-hazırda Bişkekdə yaşayır. O, Rusiya vətəndaşıdır.

Əsərləri
--------

### Kitabları

* Şerê eqilan (İraq, 2000).
* Di pêşiya de sê xal (İraq, 2001).
* Rêya ewlekariyê (İraq, 2000, bi hevbeşî hatiye nivisandin).
* Diaspora Kurda (İstanbul, Pêrî, 2005).
* Gulnar û Ocalan (İstanbul, Pêrî, 2005).
* Knyazê Îbrahim (İstanbul, Pêrî, 2007).
* Jiyan di rêya welatparêziyê de (Qırğızıstan, 2007).
* Diaspora Kurdên YKS (Qırğızıstan, 2007).
* Tenê me (Qırğızıstan, 2007).

### Tərcümələri

* Kurdên Azerbaycanê (Stembol, Pêrî, 2007).
* Kurdistana Sor.
* Şerefname, wek çavkaniya dîroka kurdan.

İstinadlar
----------

1. ↑  "Li Sovyetistanê Yekemîn Weşanxaneya Kurdî Zengezûr - Salihê Kevirbirî". Kurdistan-post.eu (kürd). 24 noyabr 2013. 9 mart 2020 tarixində arxivləşdirilib. İstifadə tarixi: 6 fevral 2022.
2. ↑  "HƏJAR BƏY, MƏN ELƏ DƏ DEMOKRAT DEYiLƏM". Ədalət (az.). 27 avqust 2009. 2022-02-06 tarixində arxivləşdirilib. İstifadə tarixi: 6 fevral 2022.
3. 1 2  *Balabəyli, Faiq.* "PKK-ya qoşulan azərbaycanlı şair "Axar.az"a danışır". Axar.az (az.). 11 noyabr 2013. 2022-02-06 tarixində arxivləşdirilib. İstifadə tarixi: 6 fevral 2022.
4. 1 2  *Balabəyli, Tural.* ""Bütün kürd partiyaları ilə əlaqəm var, amma..."". Virtual Azərbaycan (az.). 27 avqust 2013. 2022-02-06 tarixində arxivləşdirilib. İstifadə tarixi: 6 fevral 2022.
5. ↑  *Həmid, Səxavət.* "Qarabağın işğalını, kürd separatizmini dəstəkləyən "Sarı Xoca" kimdir?". Teleqraf.com (az.). 4 dekabr 2017. 2022-02-06 tarixində arxivləşdirilib. İstifadə tarixi: 6 fevral 2022.
**Sultan Qiyasəddin Balaban** (?-1286)—Dehli sultanı.

Həyatı
------

Sultan Raziyyə və əri öldürüldü.Onun yerinə keçən Şəmsiyyə ailəsindən Nəsrəddin Mahmud asayişi qorumaq,mərkəzi hakimiyyəti qurmaq üçün 40-lardan Balabanı iş başına gətirdi.Naib sifətiylə qulluq edən Balaban həqiqətən hakimiyyəti təmin etdi.1266. ildə Nəsrəddin Mahmud öldükdən sonra isə özünü Dehli sultanı elan etdi.
Beləliklə,Hindistan Türk dövlətində yenə Türk olan Balaban xanədanı iş başına gəlmiş olurdu.

Balaban qüdrətli bir hökmdardı.Monqol axınlarının qarşısını aldı.Dövlətə yeni bir nizam gətirdi və ordunu Səlcuqlu ordusunu nümunə götürərək təşkilat etdi.Ordunun komandanlığında diama Türkləri saxlayır və "7-8 min Türk atlısı 100 min hindli əskərindən üstündür" deyirdi.Orduda daha çox Xələc türkləri yer tuturdu.

İstinadlar
----------

Həmçinin bax
------------

* Müəzzilər dövləti
* Dehli sultanlığı

Xarici keçidlər
---------------

* Ghiyas ud din Balban Biography
* Ghiyas ud din Balban's biography at storyofpakistan.com
* Image of Tomb of Balban Arxivləşdirilib 2016-07-23 at the Wayback Machine

1. ↑  .
**"Şemrok Rovers FK"** (*ing.* Shamrock Rovers F.C. irl. Cumann Peile Ruagairí na Seamróige) — İrlandiya futbol klubu.Shamrock Rovers ölkənin paytaxtı Dublində yerləşən İrlandiya futbol klubudur. 1901-ci ildə yaradılmışdır. Ev oyunları ümumi tutumu 6000-ə qədər tamaşaçı tutumuna malik Talla stadionunda keçirilir. Premyer Liqanın hazırkı üzvü, futbol üzrə İrlandiya çempionatının yüksək divizionu.

İrlandiya çempionatının ən titullu futbol klubu. Klub İrlandiya çempionatında ən çox kubok qazanan rekorda sahibdir: Premyer Liqada 19, İrlandiya Kubokunda 25 və Qalxan Kubokda 18 qələbə.[2] Klub həmçinin İrlandiyada öz futbolçularını İrlandiya milli komandasına həvalə etmiş bütün klublar arasında rekorda sahibdir: 62 oyunçu.

Həmçinin bax
------------


|  |  |
| --- | --- |
|  | ***Futbol klubu** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



1. ↑  "Шемрок Роверс".. 2022-05-29 tarixində arxivləşdirilib. İstifadə tarixi: 2022-10-13.
Lotalistlər tərəfindən istifadə edilən bayraq.
**Loyalistlər** (*ing.* loyalist – "sadiq subyekt") — 1775–1783-cü illərdə ABŞ İstiqlal müharibəsi zamanı On üç koloniyada yaşayan və metropolun tərəfini tutan tori kolonistləri. Müvafiq tarixi hadisələr zamanı onları çox vaxt "**torilər** ", "**royalistlər**" və ya "**kralın adamları**" adlandırırdılar. Loyalistlərin əleyhdarları olan patriotlar muxtariyyətin, sonra isə koloniyaların müstəqilliyinin tərəfdarları idi.

Loyalistlər arasında yerli amerikalılar da var idi. Onlar öz torpaqlarının patriot kolonistlər tərəfindən məskunlaşdırılmasına qarşı çıxırdılar. Bundan başqa,qaradərili loyalistlər kölələyin ləğvinə inanırdılar.

İstinadlar
----------

1. ↑  *Isaac Makos Isaac Makos is an Interpretive Supervisor at George Washington's Mount Vernon.* "Roles of Native Americans during the Revolution". American Battlefield Trust (ingilis). 2021-01-21. 2023-06-04 tarixində arxivləşdirilib. İstifadə tarixi: 2023-06-22.
2. ↑  *Barbara Clark Smith.* The Freedoms We Lost: Consent and Resistance in Revolutionary America. The New Press. 2010-11-09. ISBN 978-1-59558-597-4.
ABŞ İstiqlal müharibəsi zamanı bir qrup patriotu təsvir edən rəsm əsəri.
**Patriotlar** (həmçinin **inqilabçılar**, **kontinentallar**, **üsyançılar** və ya **viqlər** kimi tanınır) — Amerika inqilabı zamanı Böyük Britaniya krallığının koloniyalar üzərində nəzarətinə qarşı çıxan On üç koloniyada kolonistlər. Patriot siyasətçilər Amerika müstəmləkələri ilə bağlı Britaniya siyasətlərinə müstəmləkəçi müxalifətə rəhbərlik etdilər və nəticədə 4 iyul 1776-cı ildə Birləşmiş Ştatların İstiqlal Bəyannaməsini qəbul etmişdilər. 1776-cı ildə ABŞ İstiqlal müharibəsi başlayandan sonra patriotlar britaniyalılar və onların müttəfiqlərinə qarşı mübarizə aparmışdır. Müstəmləkələr 1783-cü ildə Birləşmiş Ştatlar kimi müstəqillik qazanmışdır.

Tomas Cefferson, Con Adams və Tomas Peyn kimi görkəmli patriot siyasi nəzəriyyəçilər Amerika maarifçiliyinə rəhbərlik etmişdilər, bu da öz növbəsində Frensis Bekon, Con Lokk və Jan-Jak Russo kimi Avropa mütəfəkkirlərindən ilhamlanmışdır. Amerika inqilabından əvvəl bütün On üç koloniyada köləlik mövcud olsa da, bu məsələ patriotlar arasında mübahisəyə çevrilmişdir. Onlardan bəziləri onun ləğvini dəstəklədi, digərləri isə köləlik lehinə düşüncəni müdafiə etmişdir.

Patriotlar koloniyalardakı hər bir sosial və etnik qrupun üzvlərini əhatə edirdi. Amerika inqilabı müstəmləkə əhalisini üç qrupa ayırmışdı: Britaniya hakimiyyətinin sona çatmasını dəstəkləyən patriotlar, Britaniyanın koloniyalar üzərində nəzarətini davam etdirməsini dəstəkləyən loyalistlər və bitərəf qalanlar. Patriotları dəstəkləyən afroamerikalılar qara patriotlar, Britaniya tərəfindəki həmkarları isə qara loyalistlər kimi tanınırdılar.

İstinadlar
----------

Əlavə ədəbiyyat
---------------

* Ellis, Joseph *Founding Brothers: The Revolutionary Generation* (2002), Pulitzer Prize
* Kann, Mark E.; *The Gendering of American Politics: Founding Mothers, Founding Fathers, and Political Patriarchy*, (1999) online version
* Middlekauff, Robert; *The Glorious Cause: The American Revolution, 1763–1789* (2005) online version
* Miller, John C. *Origins of the American Revolution.* (1943) online version
* Miller, John C. *Triumph of Freedom, 1775–1783* (1948) online version
* Previdi, Robert; "Vindicating the Founders: Race, Sex, Class, and Justice in the Origins of America", *Presidential Studies Quarterly,* Vol. 29, 1999.
* Rakove, Jack. *Revolutionaries: A New History of the Invention of America* (2010) excerpt and text search
* Raphael, Ray. *A People's History of the American Revolution: How Common People Shaped the Fight for Independence* (2002).
* Roberts, Cokie. *Founding Mothers: The Women Who Raised Our Nation* (2005).
**Kamil Şahbazov Ağazaman oğlu** (14 fevral 1949, Bakı) ― iqtisadçı alim, iqtisad elmləri doktoru (1994), professor.

Həyatı
------

Kamil Şahbazov 14 fevral 1949-cu ildə Bakı şəhərində anadan olmuşdur. O, 1967-ci ildə D.Bünyadzadə adına Azərbaycan Xalq Təsərrüfatı İnstitutunun Əməyin iqtisadiyyatı ixtisasına daxil olmuş, 1971-ci ildə həmin universitetdən məzun olmuşdur.

Fəaliyyəti
----------

### Əmək fəaliyyəti

Kamil Şahbazov 1964–1967-ci illərdə istehsalat yönümlü müəssisələrdə çalışıb. 1971-ci ildə Azərbaycan Xalq Təsərrüfatı İnstitutunda əmək fəaliyyətinə başlayan Kamil Şahbazov həmin müəssisədə laborant, müəllim, baş müəllim, dosent vəzifələrində çalışıb. Daha sonra 1988-ci ildən "İqtisadiyyatın idarə edilməsi", 1994-cü ildən "Menecment və sahibkarlığın fəaliyyəti", 2004-cü ildən isə "Menecment" kafedrasının müdiri vəzifəsində çalışır.

### Elmi fəaliyyəti

Kamil Şahbazov 1976-cı ildə namizədlik dissertasiyasını, 1994-cü ildə doktorluq dissertasiyasını müdafiə etmişdir. O,idarəetmə və menecment problemləri ilə məşğul olur. Alim 5 monoqrafiyanın, 85 elmi-metodiki əsərin müəllifidir. Onun rəhbərliyi ilə 10 elmlər namizədi hazırlanmışdır.

Mükafatı
--------

Azərbaycan Respublikası Prezidentinin 26 sentyabr 2011-ci il tarixli Sərəncamına əsasən Kamil Şahbazova təhsilin inkişafındakı xidmətlərinə görə Əməkdar müəllim fəxri adı verilmişdir.

İstinadlar
----------

1. 1 2 3 4  "Şahbazov Kamil Ağazaman oğlu" (Azərbaycan). unec.edu.az. 2020-01-06 tarixində arxivləşdirilib.
2. 1 2 3 4  "Kamil Ağazaman oğlu Şahbazov" (PDF) (Azərbaycan). ebooks.az. 2020-10-09 tarixində arxivləşdirilib (PDF).
3. ↑  "Azərbaycan Dövlət İqtisad Universitetinin əməkdaşlarına "Əməkdar Müəllim" fəxri adının verilməsi haqqında Azərbaycan Respublikası Prezidentinin Sərəncamı" (Azərbaycan). president.az. 2021-04-29 tarixində arxivləşdirilib.
Yeni doğulmuş körpə
**Doğum** — hamiləliyin başa çatması və döl, cift, döl qişalarının ana orqanizmindən ayrılaraq, təbii doğum yollarından keçməsi ilə müşayiət olunan mürəkkəb fizioloji proses.

Doğum populyasiyada vahid zaman ərzində orqanizmin yeni fərdlərinin həyata gəlməsi hadisəsi, yəni doğum əmələ gəlir. Yeni fərdlərin əmələ gəlməsi yumurtadan çıxma, toxumla cücərmə və bölünmə yolu ilə ola bilər. Zaman vahidi ərzində doğulanların sayı sabit kəmiyyət olmayıb populyasiyanın fərdlərinin ölçü və yaşından, həm də mühit şəraitindən asılı olaraq dəyişir. Doğum çox olduqda ərazi vahidinə düşən fərdlərin sayı artaraq sıxlığı yüksəlir. Bu zaman ərazi, dişilər və yem üstündə fərdlərarası rəqabət güclənir. Nəticədə fərdlər arasında ölüm halları artır.

Mənbə
-----

1. ↑  "Məmmədov Q.Ş. Xəlilov M.Y. «Ekologiya, ətraf mühit və insan» // Bakı, «Elm» nəşriyyatı – 2006, 608 s. ISBN 5 – 8066 – 1765 - 3" (PDF). 2012-07-23 tarixində orijinalından (PDF) arxivləşdirilib. İstifadə tarixi: 2011-06-20.

Həmçinin bax
------------

* Uşaq doğumu
* Doğum evi